Tässä Jerusalem uutiset ja Pekka Sartola, oikein hyvää lauantai-iltaa.
Uutisaiheitamme tänään;
Israelin tiedustelupalvelut ovat saaneet varmaa tietoa siitä, -
että palestiinalaiset terroristijärjestöt suunnittelevat uusia
väkivaltaisuuksia juutalaisten tulevina suurina juhlapyhinä.
Niiden on tarkoitus alkaa Temppelivuorelta ja -
niitä perustellaan sillä, että juutalaisilla ei ole oikeutta -
viettää juhlapyhiään islamin kolmanneksi pyhimmällä paikalla, -
eikä etenkään vierailemalla alueella.
Israelin viranomaiset ilmoittivat, että palestiinalaiset -
turvallisuudesta vastaavat viranomaiset kieltäytyvät tekemästä -
yhteistyötä estääkseen suunnitellut väkivaltaisuudet.
Viime viikolla Israelin armeijan esikuntapäällikkö -
kenraali Aviv Kochavi kertoi, että palestiinalaishallinnon kyvyttömyys -
ja haluttomuus hillitä kauhua hallitsemillaan alueilla -
pakottaa Israelin puolestaan tehostamaan omia toimiaan.
Pääministeri Jair Lapidin mukaan, -
Israelin sisäinen turvallisuusviranomainen Shin Bet -
on estänyt jo useita satoja terrori-iskuja, -
mukaan lukien ammuskelut, räjähdeiskut, itsemurhaiskut ja -
kidnappaukset, pelkästään kuluvan vuoden alusta lähtien.
Rosh Hashanah, juutalainen uusivuosi, -
alkaa auringonlaskun aikaan 25. syyskuuta -
ja päättyy auringon laskiessa kaksi vuorokautta myöhemmin.
Tuolloin siirrytään uuteen vuoteen 5783 jälkeen maailman luomisen, -
kuten juutalainen kalenteri sen määrittelee.
Toinen suuri juhlapäivä, Jom Kippur, eli suuri sovituspäivä -
on vain vuorokauden mittainen, -
alkaen lokakuun 4. päivän illasta viidennen päivän iltaan saakka.
Saksan parlamentin edustajat ovat ilmaisseet erityisen kiinnostuksensa -
israelilaista Arrow-3- puolustusjärjestelmää kohtaan, -
jonka on valmistanut Israel Aerospace Industries.
Järjestelmä on valmistettu torjumaan ballistisia iskuja ilmakehässä.
Kaikki lähti Venäjän hyökkäyksestä Ukrainaan helmikuun lopulla, -
ja vain kuukautta myöhemmin Saksan parlamentin, -
Bundestagin puolustuskomitea vieraili Israelissa mainitulla IAI;n tehtaalla.
Ohjusten lisäksi saksalaiset ovat erittäin kiinnostuneita myös -
israelilaisesta drooni-tekniikasta.
Venäjän hyökkäyksen seurauksena Saksa perusti -
100 miljardin euron puolustusrahaston, -
jonka tarkoituksena on nopeuttaa armeijan uudistamista -
ja kaluston parantamista useiden vuosien laiminlyöntien jälkeen.
Maan vuotuinen puolustusbudjetti on jo 50 miljardin euron suuruinen.
Israelin pääministeri Yair Lapid ja Saksan liittokansleri Olaf Scholz -
tapasivat Berliinissä muutamia päiviä sitten -
ja antoivat vihjeitä siitä, että suuri puolustussopimus on työn alla.
Uutistoimisto Bloombergin mukaan -
sen hinta voi olla jopa kaksi miljardia euroa.
Liittokansleri Scholz sanoi, että hänen maansa on innokas tekemään -
yhteistyötä Israelin kanssa erityisesti ilmapuolustuksen alalla, -
jossa Israelilla on erittäin tehokas tuote -
mainitussa Arrow-kolme-järjestelmässä.
Kauppa Saksan kanssa on kansisuuntaista, -
sillä Israel on tilannut heiltä uusia -
Dakar- ja Dolphin luokan sukellusveneitä sekä -
Saar-luokan korvetteja turvaamaan maan mannerjalustan vesialueilla -
jatkuvasti laajentuvaa energiatuotantoa.
Niitä puolestaan Libanonissa toimiva, Iranin tukema terrorijärjestö Hizbollah
on uhannut jatkuvasti tuhota.
Yhdysvaltain entinen presidentti Donald Trump tarjosi Jordanille -
Länsirannan täydellistä hallintaa vuonna 2018, -
raportoi yhdysvaltalainen Washington Post lehti runsas viikko sitten.
Raportissa viitataan otteeseen kahden amerikkalaisen toimittajan -
Trumpin hallintoa käsittelevästä kirjasta.
Raportissa todetaan, että tarjous tehtiin kuningas Abdullahille -
mainitun vuoden tammikuussa, samoihin aikoihin, kun Trump -
suunnitteli maansa suurlähetystön siirtämistä Tel Avivista Jerusalemiin.
Siinä ei mainittu sitä, että tiesivätkö Israel ja silloinen pääministeri -
Netanyahu Trumpin ehdotuksesta, mutta todettiin kylläkin, -
että Trump luuli tekevänsä Jordanian kuninkaalle palveluksen.
Presidentin heikkoa Lähi-idän tuntemusta osoitti se, -
että Jasser Arafatin ja Mahmoud Abbasin johtamat -
palestiinalaisterroristit olivat yrittäneet surmata -
nykyisen kuninkaan isän useita eri kertoja.
Euroopan unioni ja Israel allekirjoittivat sopimuksen -
tiedustelutietojen jakamisesta kasvavan terrorismin torjumiseksi.
Sopimuksen mukaan Israelin ja Europolin lainvalvontaviranomaiset -
voivat jakaa ja vastaanottaa tietoja täysin reaaliajassa.
Tämä on jo toinen merkittävä virstanpylväs -
Israelin ja Euroopan unionin välisessä yhteistyössä, -
kirjoitti twitter-tilillään Israelin Euroopan unionin suurlähettiläs -
Haim Regev, mainiten samalla olevansa erittäin tyytyväinen -
tehtyyn päätökseen, joka tulee vahvistamaan merkittävästi -
Israelin ja unionin välistä yhteistyötä.
"Edessämme oleva vihollinen on muuttunut vaikeasti havaittavaksi, -
teknisesti osaavaksi ja sillä on yhä enemmän rahaa käytettävänään", -
mainitsi asiasta Israelin yleisen turvallisuuden ministeri.
Europol puolestaan sanoi lausunnossaan, -
että viraston ja Israelin yhteistyön uusi taso on tärkeä -
sekä unionia että Israelia koskevien ensisijaisten rikollisuuden alueiden, -
kuten petosten, tietoverkkorikolli- suuden ja terrorismin torjumiseksi.
Israelin pääministeri Jair Lapid totesi aiemmin viime viikolla, -
että Israel kykenee toimittamaan Eurooppaan jo ensi vuonna -
ainakin 10 prosenttia siitä määrästä kaasua, -
jonka Eurooppa oli saanut Venäjältä viime vuonna.
Aivan Tel Avivin lähellä sijaitsevassa Palmachimin kansallispuistossa -
paljastui alueella tehtyjen rakennustöiden yhteydessä -
yli kolme vuosituhatta piilossa ollut egyptiläinen hautaluola.
Luola havaittiin, kun kaivinkoneen siirtämän suuren kiven alta -
levisi kirkasta päivänvaloa kaksi ja puoli metriä syvällä sijainneelle, -
lähes täysin ehjänä säilyneelle hautapaikalle.
Israelin antiikkiviranomaisten tarkastajat kutsuttiin paikalle, -
ja alustavan tarkastuksen mukaan, -
paikassa ei kukaan ole kävellyt yli kolmeen vuosituhanteen.
Israelin arkeologisen viraston asiantuntija Eli Yannai -
ajoittaa luolan löydöt 1200-luvulle ennen ajanlaskumme alkua, -
siis myöhäiselle pronssikaudelle.
Tuohon aikaan Egyptiä hallitsi faarao Ramses toinen, -
jonka aikana tapahtui useiden tutki- joiden mukaan raamatullinen Exodus,
siis heprealaisten lähtö Egyptistä kohti esi-isiensä maata.
Laajasta esinevalikoimasta löytyi useita kymmeniä -
erikokoisia ja -muotoisia keramiikka-astioita, -
syviä ja matalia kulhoja, keitto- astioita, kannuja ja öljylamppuja, -
joissa oli vielä osaksi palamatonta sydäntäkin jäljellä.
Tuolloin, Egyptin yhdeksännentoista dynastian ja faarao Ramses toisen -
pitkä hallituskauden aikana, Egypti hallitsi koko silloista Kanaanin maata -
ja loi turvalliset olosuhteet myös hyvin laajalle kansainväliselle kaupalle.
Siksi haudasta löytyi erilaisia esineitä -
lähes kaikista itäisen Välimeren maista.
Yhdysvaltojen entisen presidentti Trumpin vävy Jared Kushner -
kertoi haastateltaessa olevansa erittäin pettynyt siihen, -
että hänen, Trumpin ja Netanyahun aloittamat -
suhteiden normalisoinnit eri arabivaltioiden kanssa -
eivät ole edenneet lainkaan USA:n nykyisen presidentin aikana.
Hänen mukaansa suurin pettymys toistaiseksi on se, -
että emme ottaneet heti mukaan useampia maita, -
sillä valmiutta olisi saattanut olla lähes puolella tusinalla -
muita islamilaisia ja arabimaita.
Trumpin hallinto oli tuolloin lähentymässä sopimuksien kanssa -
muutamia merkittäviä muslimimaita, mutta aika loppui kesken, -
kun presidentti Trumpin toimikausi päättyi, -
eikä uutta kautta tullut tilalle.
Kushnerin mukaan uusien suhteiden rakentamisen varaa on paljon, -
ja hän toivoo, että nykyinen hallinto keskittyisi siihen ja -
työskentelisi myös sen eteen, -
sillä kun koko arabien ja Israelin välinen konflikti on joskus ohi, -
niin vaurauden ja rauhan aikakausi alkaa tällä alueella, -
ja se tulee kestämään hyvin pitkään, näin siis arvioi Jared Kushner.
Ensimmäisessä haastattelussa länsimaiselle medialle -
Iranin presidentti Ebrahim Raisi kertoo Yhdysvaltalaiselle CBS-medialle, -
ettei hän voi luottaa amerikkalaisiin, -
ja hän leimaa Yhdysvaltain pakotteita tyrannimaisiksi.
Iranin presidentti epäili myös, tapahtuiko holokaustia milloinkaan, -
ja kutsui Israelia vääräksi hallitukseksi.
Kysyttäessä, tukeeko hän Israelin oikeutta olemassaoloon, -
Raisi vastasi, että teidän tulee nähdä, että Palestiinan kansa on todellisuutta.
"Tämä maa on Palestiinan kansan oikeutta, -
he joutuivat jättämään kotinsa ja isänmaansa.
Amerikkalaiset tukevat tätä väärää hallintoa, -
jotta se juurtuisi ja vakiintuisi asumaan siellä."
Kysyttäessä Abrahamin sopimuksista, -
joissa useat arabivaltiot ovat normali- soineet suhteitaan Jerusalemiin,
Iranin presidentti vastasi: "Jos valtio kättelee sionistihallintoa, -
he ovat myös näiden rikollisten rikoskumppaneita, -
ja he puukottavat itsenäisen Palestiinan ajatusta selkään."
Haastattelun julkaisemisen jälkeen Israelin YK-lähettiläs Gilad Erdan -
twiittasi, että Raisin kommentit Holokaustista olivat järkyttäviä, -
ja kehotti YK:n pääsihteeriä Antonio Guterresiä kiistämään lausunnot -
toteamalla, että Holokaustin kieltäminen lisää antisemitismin ja -
vihan levittämistä maailmassa.
YK saavuttaa uuden pohjanoteerauksen, -
jos he antavat Teheranin teurastajalle alustan, jolla tämä pääsee puhumaan.
Suurlähettiläs Erdan viittasi myös Ephraim Raisin aikaisempaan -
toimintaan ja tuhansien poliittisten toisinajattelijoiden teloittamiseen, -
siihen aikaan kun hän johti Teheranin oikeuslaitosta.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
nyt erityisesti myös Ukrainan kansalle. Nähdään jälleen viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7